Toţi miniştrii Guvernului Grindeanu şi-au depus şi înregistrat demisiile, joi dimineaţă, la Secretariatul General al Guvernului (SGG), spun surse politice.

Următorul pas este ca demisiile miniştrilor miniştrilor să ajungă la premier, care să le semneze şi să le transmită Administraţiei Prezidenţiale.

Ministrul de Interne, Carmen Dan, a declarat, joi dimineaţă, că, din ce ştie, demisiile miniştrilor PSD şi ALDE au fost deja depuse la Secretariatul General al Guvernului, însă nu toţi membrii Cabinetului au făcut acest gest, aşa cum afirma, miercuri, preşedintele PSD, Liviu Dragnea.

Ministrul Justiţiei, Tudorel Toader, şi-a anunţat demisia pe Facebook, joi dimineaţă. "Exprimând deplina solidaritate cu membrii Guvernului, am depus demisia mea din demnitatea de Ministru al Justiţiei!, a anunţat Tudorel Toader. În această dimineaţă, cu aproximativ două ore şi jumătate înaintea acestui anunţ al demisiei, Tudorel Toader spunea că se află în continuare în funcţie şi îşi va îndeplini obligaţiile, însă va respecta deciziile politice şi juridice care decurg din retragerea sprijinului politic al Guvernului.

Miercuri seară, după şedinţa Comitetului Executiv al PSD, premierul Sorin Grindeanu i-a îndemnat pe membrii Guvernului la "responsabilitate", avertizând că demisiile miniştrilor intră în vigoare în momentul în care premierul le transmite Administraţiei Prezidenţiale, iar aceasta ia act.

"Îi îndemn pe miniştri la responsabilitate. Aceste demisii intră în vigoare în momentul în care premierul le transmite Administraţiei Prezidenţiale, iar aceasta ia act. Aceasta este procedura", a spus Grindeanu.

Componenţa Guvernului Grindeanu

Sorin Grindeanu, premier

Sevil Shhaideh, vicepremier şi Ministrul Dezvoltării Regionale

Graţiela Gavrilescu, vicepremier şi Ministrul Mediului

Carmen Dan, ministrul Afacerilor Interne

Teodor Meleşcanu, ministrul de Externe

Gabriel Leş, ministrul Apărării

Viorel Ştefan, ministrul Apărării

Tudorel Toader, ministrul Justiţiei

Petre Daea, ministrul Agriculturii

Pavel Năstase, ministrul Educaţiei

Lia Olguţa Vasilescu, ministrul Muncii

Toma Petcu, ministrul Energiei

Răzvan Cuc, ministrul Transporturilor

Alexandru Petrescu, ministrul pentru Mediul de Afaceri

Florian Bodog, ministrul Sănătăţii

Ioan Vulpescu, ministrul Culturii

Adriana Petcu, ministrul Apelor şi Pădurilor

Şerban Valeca, ministrul Cercetării

Augustin Jianu, ministrul Comunicaţiilor

Marius Dunca, ministrul Tineretului şi Sportului

Mircea Dobre, ministrul Turismului

Andreea Păstârnac, ministrul pentru Românii de Pretutindeni

Gabriel Petrea, ministrul pentru Dialog Social

Viorel Ilie, ministrul pentru Relaţia cu Parlamentul

Rovana Plumb, ministrul delegat pentru Fonduri Europene

Ana Birchall, ministrul delegat pentru Afaceri Europene

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.